Pietro Salvatore Colombo

Pietro Salvatore Colombo (28. lokakuuta 1922 Carate Brianza – 9. heinäkuuta 1989 Mogadishu) oli Somaliassa toiminut italialainen roomalaiskatolinen piispa. Hän kuului fransiskaaneihin.Catholic-Hierarchy.org: Bishop Pietro Salvatore Colombo, O.F.M.

Colombo sai pappisvihkimyksensä 6. huhtikuuta 1946. Hänet nimitettiin Mogadishun hiippakunnan johtoon 20. marraskuuta 1975, ja piispaksi vihkiminen seurasi 16. maaliskuuta 1976. Pääkonsekraattorina toimi Giovanni Umberto Colombo, jota avustivat Guido Attilio Previtali ja Adolfo Luís Bossi. Colombo kuoli 66-vuotiaana virassa, kun tuntematon henkilö ampui hänet kirkossa Mogadishussa. Piispa oli ollut hallinnon arvostelija, joten murhakäskyn uskottiin yleisesti tulleen Siad Barren palatsista.Country Studies: Somalia – Harrying of the Hawiye 

 Lähteet 

Luokka:Italialaiset katoliset piispat
Luokka:Fransiskaanit
Luokka:Italialaiset henkirikosten uhrit
Luokka:Kristinusko Somaliassa
Luokka:Vuonna 1922 syntyneet
Luokka:Vuonna 1989 kuolleet